OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA  NARODNE KNJIŽNICE I ČITAONICE SUNJA ZA 2023.GODINU

1. UVOD

Godišnji izvještaj o izvršenju Financijskog plana Narodne knjižnice i čitaonice Sunja za 2023. godinu sastavljen je prema odredbama članka 86. Zakona o proračunu (NN 144/21).
Godišnji izvještaj o izvršenju Financijskog plana za 2023.  godinu obuhvaća:
1. Opći dio koji se sastoji od:
 - sažetka Računa prihoda i rashoda i  Računa financiranja
- Računa prihoda i rashoda po ekonomskoj klasifikaciji, izvorima financiranja i funkcijskoj klasifikaciji   
- Računa financiranja prema ekonomskoj klasifikaciji i izvorima financiranja                                                                                     
    2.   Posebni dio koji sadrži izvršenje rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata
   3.   Obrazloženje općeg i posebnog dijela  

2. OPĆI DIO 

Ukupni prihodi u 2023. godini izvršeni su u iznosu od 29.455,45 eura što je 104,53% godišnjeg plana.
Prihodi se sastoje od:
1. Općih prihoda i primitaka – Prihoda iz nadležnog proračuna  u iznosu 20.317,51 eura, Sredstva su utrošena na plaće zaposlenih, materijalne rashode i nabavu nefinancijske imovine
2. Vlastiti prihodi – Prihodi od uplate članarina u iznosu 425,00 eura. Sredstva su utrošena za  ostale rashode za zaposlene i materijalne rashode
3. Pomoći – Kapitalne pomoći iz državnog proračuna u iznosu od 8.712,94 eura  za nabavu knjižne i neknjižne građe
Ukupni rashodi u 2023. godini izvršeni su u iznosu od 31.147,73 eura što je 110,54% godišnjeg plana.
Rashodi se sastoje od:
1. Rashoda za zaposlene u iznosu 14.561,54 eura, ostvarenih 100,20% u odnosu na plan. 
2. Materijalnih rashoda u iznosu 7.851,16 eura, ostvarenih 113,52% u odnosu na plan. 
3. Rashoda za nabavu nefinancijske imovine u iznosu 8.735,03 eura, ostvarenih 129,81% u odnosu na plan 
Preneseni višak iz prethodne godine iznosi 341,78 eura, u promatranom razdoblju ostvaren je manjak prihoda od 1.692,28 eura, te se u naredno razdoblje prenosi manjak za pokriće u sljedećem razdoblju u iznosu od 1.350,50 eura. 

3. POSEBNI DIO

Program javnih potreba u kulturi sastoji se od sljedećih aktivnosti i projekata:
AKTIVNOST: Redovna djelatnost knjižnice
U navedenoj aktivnosti izvršeno je ukupno 22.257,60 eura. Sredstva su utrošena za rashode za redovno poslovanje ustanove, rashode za zaposlene i materijalne rashode za režijske troškove i troškove održavanja. 
KAPITALNI PROJEKT: Investicijske potpore
U navedenom projektu utrošeno je ukupno 8.890,13 eura i to za nabavu knjižne i neknjižne građe i to iz sredstava državnog proračuna 8.712,94 eura i 177,19 eura iz općinskog proračuna.

